Συντεταγμένες: 52°12′19″N 0°7′2″E﻿ / ﻿52.20528°N 0.11722°E﻿ / 52.20528; 0.11722

Το **Πανεπιστήμιο του Μάντσεστερ** είναι ένα δημόσιο ερευνητικό πανεπιστήμιο στο Μάντσεστερ, στο Ηνωμένο Βασίλειο. Πρόκειται για ένα από τα μεγαλύτερα πανεπιστήμια της Αγγλίας , αλλά και του Ηνωμένου Βασιλείου. Το πανεπιστήμιο ανήκει στα 30 καλύτερα πανεπιστήμια του κόσμου σύμφωνα με παγκόσμια κατάταξη (QS Ranking - 2022), ενώ θεωρείται το 8ο σε σειρά καλύτερο στην Ευρώπη. Το κύριο κάμπους του πανεπιστημίου βρίσκεται νότια του κέντρου του Μάντσεστερ *(Manchester City Centre)*. Κάτω από την ιδιοκτησία και τον έλεγχο του βρίσκονται το Μουσείο του Μάντσεστερ, η γκαλερί Whitworth και το Ερευνητικό Ινστιτούτο - Βιβλιοθήκη "John Rylands", όπως και άλλα. 

Το πανεπιστήμιο, με την σημερινή του μορφή, ιδρύθηκε το 2004, με τη συγχώνευση των **University of Manchester Institute of Science and Technology** (UMIST - το οποίο ιδρύθηκε το 1824, ως Μηχανικό Ινστιτούτο) και **Victoria University of Manchester** (το οποίο ιδρύθηκε το 1851, ως Owens College).  Πριν την συνένωση, τα δύο αυτά πανεπιστημιακά ιδρύματα συνεργάζονταν στενά. 

Το πανεπιστήμιο ανήκει στην ομάδα Russell Group (μια επίλεκτη ομάδα 24 βρετανικών ερευνητικών πανεπιστημίων), στο ερευνητικό group Ν8 αλλά και στον Οργανισμό Πανεπιστημιακής Έρευνας. Την περίοδο 2020/21, το πανεπιστήμιο είχε συνολικά έσοδα 1,1 δισεκατομμυρίων λιρών, εκ των οποίων 237 εκατομμύρια λίρες ήταν από επιχορηγήσεις και ερευνητικές συμβάσεις (6η θέση σε εθνικό επίπεδο, πίσω από την Οξφόρδη, το Πανεπιστημιακό Κολέγιο του Λονδίνου, το Κέιμπριτζ, το Αυτοκρατορικό Κολέγιο του Λονδίνου και του Εδιμβούργου).  Συγχρόνως, το Πανεπιστήμιο του Μάντσεστερ έχει 25 βραβευθέντες με Νόμπελ ανάμεσα στους φοιτητές και στο προσωπικό του.

Κάμπους
-------

Το κύριο κάμπους του πανεπιστημίου εμπεριέχει τις περισσότερες από τις εγκαταστάσεις του και συχνά αναφέρεται ως *πανεπιστημιούπολη*. Παρόλα αυτά, δεν αποτελεί το παράδειγμα κλασικής πανεπιστημιούπολης, όπως είναι κοινώς κατανοητή η έννοια. Βρίσκεται σε κεντρική τοποθεσία στην πόλη του Μάντσεστερ και τα κτίριά του είναι ενσωματωμένα στον ιστό της πόλης, με μη πανεπιστημιακά κτήρια και μεγάλους δρόμους μεταξύ τους.

Η πανεπιστημιούπολη καταλαμβάνει μια περιοχή που έχει σχήμα σχεδόν σαν μπότα και περιλαμβάνει δύο μέρη:

* **North Campus ή Sackville Street Campus**, με κέντρο την οδό Sackville
* **South campus ή Oxford Road Campus**, με κέντρο την Oxford Road.

Οργάνωση και Σχολές
-------------------

Μετά την αναδιάρθρωση της 1ης Αυγούστου του 2016, το Πανεπιστήμιο του Μάντσεστερ χωρίστηκε σε τρεις σχολές, καθεμία υποδιαιρούμενη σε τμήματα.

**1. Σχολή Βιολογίας, Ιατρικής και Επιστημών Υγείας** 

* Τμήμα Βιολογικών Επιστημών
* Τμήμα Ιατρικών Επιστημών
* Τμήμα Επιστημών Υγείας

**2. Σχολή Επιστημών και Μηχανικής** 

* Τμήμα Χημικών Μηχανικών
* Τμήμα Επιστήμης Υπολογιστών
* Τμήμα Ηλεκτρικών και Ηλεκτρολόγων Μηχανικών
* Τμήμα Πολιτικών Μηχανικών

**3. Σχολή Ανθρωπιστικών Επιστημών** 

* Τμήμα Τεχνών, Γλωσσών και Πολιτισμού (Αρχαιολογία, Φιλολογία, Ιστορία, Μουσική, Θεολογία κλπ)
* Παιδαγωγικό Τμήμα
* Τμήμα Νομικής
* Τμήμα Κοινωνικών Επιστημών
* Τμήμα Οργάνωσης και Διοίκησης Επιχειρήσεων

Ακαδημαϊκό Προφίλ
-----------------

Το Πανεπιστήμιο του Μάντσεστερ είναι το *3ο μεγαλύτερο πανεπιστήμιο στο Ηνωμένο Βασίλειο* (μετά το The Open University και το Πανεπιστημιακό Κολέγιο του Λονδίνου).  Το Πανεπιστήμιο του Μάντσεστερ προσελκύει φοιτητές από 160 χώρες σε όλο τον κόσμο.

Παραπομπές
----------

1. 1 2  *Directory of Open Access Journals*.
2. ↑  133842. Ανακτήθηκε στις 6  Δεκεμβρίου 2021.
3. 1 2 3  133842. Ανακτήθηκε στις 27  Ιουλίου 2019.
4. ↑  «Univerity of Manchester».
5. ↑  «QS World University Rankings 2022». *Top Universities* (στα Αγγλικά). Ανακτήθηκε στις 2 Ιανουαρίου 2023.
6. ↑  «History of the University of Manchester Institute of Science and Technology». *The University of Manchester*.
7. ↑  *Encyclopædia Britannica* (15th edn) vol.7 p.760 and vol.23, p.462.
8. ↑  «History».
9. ↑  «Financial statements - For the year ended 31 July 2021».
10. ↑  «Universities with the highest number of students in the United Kingdom in 2020/21».
11. ↑  «Why Manchester?».

Εξωτερικοί σύνδεσμοι
--------------------

* Πολυμέσα σχετικά με το θέμα  University of Manchester στο Wikimedia Commons
* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 157695433
* LCCN: n80126193
* ISNI: 0000 0001 2166 2407
* GND: 6036820-2
* SUDOC: 030575923
* BNF: cb12141490k (data)
* NKC: ko2008481052

 |

 |